CELEX: 32021D0455
Language: lv
Date: 2021-03-15 00:00:00
Title: Komisijas Īstenošanas lēmums (ES) 2021/455 (2021. gada 15. marts), ar ko attiecībā uz saskaņotajiem standartiem par vadības ierīču un komutācijas elementu un multivides aprīkojuma elektromagnētisko savietojamību groza Īstenošanas lēmumu (ES) 2019/1326

16.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 89/17
               
            
         KOMISIJAS ĪSTENOŠANAS LĒMUMS (ES) 2021/455
         (2021. gada 15. marts),
         ar ko attiecībā uz saskaņotajiem standartiem par vadības ierīču un komutācijas elementu un multivides aprīkojuma elektromagnētisko savietojamību groza Īstenošanas lēmumu (ES) 2019/1326
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/30/ES (2) 13. pantu elektroiekārtas, kas atbilst tiem saskaņotajiem standartiem vai to daļām, uz kuriem atsauces publicētas Eiropas Savienības Oficiālajā Vēstnesī, ir jāuzskata par atbilstīgām minētās direktīvas I pielikumā izklāstītajām pamatprasībām, uz kurām minētie standarti vai to daļas attiecas.
                  
               
                     (2)
                  
                  
                     Ar Īstenošanas lēmumu C(2016) 7641 (3) Komisija iesniedza prasījumu Eiropas Standartizācijas komitejai (CEN), Eiropas Elektrotehnikas standartizācijas komitejai (CENELEC) un Eiropas Telesakaru standartu institūtam (ETSI) Direktīvas 2014/30/ES īstenošanas vajadzībām izstrādāt un pārskatīt elektromagnētiskās savietojamības saskaņotos standartus.
                  
               
                     (3)
                  
                  
                     Pamatojoties uz Īstenošanas lēmumā C(2016) 7641 pausto prasījumu, CEN un CENELEC pārskatīja saskaņoto standartu EN 60947-5-2:2007 par vadības ierīcēm un komutācijas elementiem, uz kuru atsauce ir publicēta Eiropas Savienības Oficiālā Vēstneša C sērijā (4). Tā rezultātā tika pieņemts saskaņotais standarts EN IEC 60947-5-2:2020.
                  
               
                     (4)
                  
                  
                     Komisija kopā ar CEN un CENELEC ir novērtējusi šā saskaņotā standarta atbilstību Īstenošanas lēmumā C(2016) 7641 paustajam prasījumam.
                  
               
                     (5)
                  
                  
                     Saskaņotais standarts EN IEC 60947-5-2:2020 atbilst Direktīvā 2014/30/ES izklāstītajām pamatprasībām, uz kurām tas attiecas. Tāpēc atsauce uz šo saskaņoto standartu ir jāpublicē Eiropas Savienības Oficiālajā Vēstnesī.
                  
               
                     (6)
                  
                  
                     Komisijas Īstenošanas lēmuma (ES) 2019/1326 (5) I pielikumā ir norādītas atsauces uz saskaņotajiem standartiem, uz kuru pamata izdara pieņēmumu par atbilstību Direktīvai 2014/30/ES. Lai nodrošinātu to, ka atsauces uz Direktīvas 2014/30/ES īstenošanas vajadzībām izstrādātajiem saskaņotajiem standartiem ir iekļautas vienā tiesību aktā, atsauce uz standartu EN IEC 60947-5-2:2020 būtu jāiekļauj minētajā pielikumā.
                  
               
                     (7)
                  
                  
                     Tāpēc atsauce uz saskaņoto standartu EN 60947-5-2:2007 un atsauce uz šo standartu grozošo standartu EN 60947-5-2:2007/A1:2012 no Eiropas Savienības Oficiālā Vēstneša C sērijas ir jāatsauc.
                  
               
                     (8)
                  
                  
                     Īstenošanas lēmuma (ES) 2019/1326 II pielikumā ir norādītas Direktīvas 2014/30/ES īstenošanas vajadzībām izstrādāto saskaņoto standartu atsauces, kuras no Eiropas Savienības Oficiālā Vēstneša C sērijas tiek atsauktas. Tāpēc atsauce uz saskaņoto standartu EN 60947-5-2:2007 un atsauce uz šo standartu grozošo standartu EN 60947-5-2:2007/A1:2012 ir jāiekļauj minētajā pielikumā.
                  
               
                     (9)
                  
                  
                     Pamatojoties uz Īstenošanas lēmumā C(2016) 7641 pausto prasījumu, CEN un CENELEC grozīja saskaņoto standartu EN 55035:2017, uz kuru atsauce ir iekļauta Īstenošanas lēmuma (ES) 2019/1326 I pielikumā. Tā rezultātā tika pieņemts grozošais standarts EN 55035:2017/A11:2020. Ar saskaņoto standartu EN 55035:2017/A11:2020 paredzēts aizstāt šādus saskaņotos standartus un jebkādus tos grozošos vai labojošos standartus: EN 55020:2007, uz kuru atsauce nav publicēta Eiropas Savienības Oficiālajā Vēstnesī, EN 55024:2010, uz kuru atsauce ir publicēta Eiropas Savienības Oficiālā Vēstneša C sērijā (6), un EN 55103-2:2009, uz kuru atsauce ir iekļauta Īstenošanas lēmuma (ES) 2019/1326 II pielikumā, kurā norādīts atsaukšanas datums – 2021. gada 18. novembris – un Direktīvas 2014/30/ES īstenošanas vajadzībām izstrādāto saskaņoto standartu atsauces, kuras no Eiropas Savienības Oficiālā Vēstneša tiek atsauktas.
                  
               
                     (10)
                  
                  
                     Saskaņotais standarts EN 55035:2017, kas grozīts ar EN 55035:2017/A11:2020, atbilst Īstenošanas lēmumā C(2016) 7641 paustajam prasījumam un atbilst Direktīvā 2014/30/ES izklāstītajām pamatprasībām, uz kurām tas attiecas. Tāpēc Īstenošanas lēmuma (ES) 2019/1326 I pielikumā ieraksts par saskaņoto standartu EN 55035:2017 ir jāaizstāj tā, lai atsauce uz standartu EN 55035:2017 tiktu iekļauta kopā ar atsauci uz standartu EN 55035:2017/A11:2020 un lai minētā lēmuma II pielikumā tiktu iekļauta atsauce uz saskaņoto standartu EN 55024:2010.
                  
               
                     (11)
                  
                  
                     Lai ražotājiem dotu pietiekami daudz laika sagatavoties saskaņotā standarta EN IEC 60947-5-2:2020 piemērošanai un atsauces uz standartu EN 55024:2010 atsaukšanai, ir jāatliek atsauču uz šādiem saskaņotajiem standartiem un to attiecīgā grozošā standarta atsaukšana: EN 60947-5-2:2007, kas grozīts ar EN 60947-5-2:2007/A1:2012, un EN 55024:2010.
                  
               
                     (12)
                  
                  
                     Ar saskaņoto standartu EN 55035:2017 tika ieviestas būtiskas izmaiņas saskaņotā standarta EN 55103-2:2009 tehniskajos noteikumos. Tāpēc CENELEC saskaņotajā standartā EN 55035:2017 nacionālajām standartizācijas iestādēm paredzēja ilgu laikposmu to nacionālo standartu aizstāšanai, ar kuriem tiek transponēts saskaņotais standarts EN 55103-2:2009. Tā kā konstrukcija vairākiem ražojumiem, uz kuriem saskaņotais standarts EN 55103-2:2009 attiecas, piemēram, audio, video, audiovizuālajiem un sarīkojumu gaismu kontroles aparatūrai, līdz 2021. gada 18. novembrim ir būtiski jāmaina, jo pēc minētās dienas saskaņotais standarts EN 55103-2:2009 vairs nenodrošinās pieņēmumu par atbilstību, ir iespējams, ka vairāki ražotāji nespēs ievērot šo termiņu. Tāpēc izņēmuma kārtā saskaņotā standarta EN 55103-2:2009 atsaukšanas diena ir jāatliek. Tāpēc Īstenošanas lēmuma (ES) 2019/1326 II pielikumā ieraksts par saskaņoto standartu EN 55103-2:2009 būtu attiecīgi jāgroza.
                  
               
                     (13)
                  
                  
                     Tāpēc Īstenošanas lēmums (ES) 2019/1326 būtu attiecīgi jāgroza.
                  
               
                     (14)
                  
                  
                     No dienas, kad atsauce uz šādu standartu ir publicēta Eiropas Savienības Oficiālajā Vēstnesī, šāda standarta ievērošana ļauj izdarīt pieņēmumu par atbilstību attiecīgajām Savienības saskaņošanas tiesību aktu pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/1326 I pielikumu groza saskaņā ar šā lēmuma I pielikumu.
         
         
            2. pants
            Īstenošanas lēmuma (ES) 2019/1326 II pielikumu groza saskaņā ar šā lēmuma II pielikumu.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 15. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/30/ES (2014. gada 26. februāris) par dalībvalstu tiesību aktu saskaņošanu attiecībā uz elektromagnētisko savietojamību (OV L 96, 29.3.2014., 79. lpp.).
         
            (3)  Komisijas Īstenošanas lēmums C(2016) 7641 (2016. gada 30. novembris) par standartizācijas prasījumu Eiropas Standartizācijas komitejai, Eiropas Elektrotehnikas standartizācijas komitejai un Eiropas telesakaru standartu institūtam attiecībā uz saskaņotajiem standartiem, īstenojot Eiropas Parlamenta un Padomes 2014. gada 26. februāra Direktīvu 2014/30/ES par dalībvalstu tiesību aktu saskaņošanu attiecībā uz elektromagnētisko savietojamību.
         
            (4)  OV C 246, 13.7.2018., 1. lpp.
         
         
            (5)  Komisijas Īstenošanas lēmums (ES) 2019/1326 (2019. gada 5. augusts) par elektromagnētiskās savietojamības saskaņotajiem standartiem, kas izstrādāti Eiropas Parlamenta un Padomes Direktīvas 2014/30/ES īstenošanas vajadzībām (OV L 206, 6.8.2019., 27. lpp.).
         
            (6)  OV C 246, 13.7.2018., 1. lpp.
         
      
      
         
            I PIELIKUMS
            Īstenošanas lēmuma (ES) 2019/1326 I pielikumu groza šādi:
            
                        1)
                     
                     
                        ierakstu Nr. 2 aizstāj ar šādu:
                        
                                    Nr.
                                 
                                 
                                    Atsauce uz standartu
                                 
                              
                                    “2.
                                 
                                 
                                    EN 55035:2017
                                    Multivides aprīkojuma elektromagnētiskā savietojamība. Traucējumnoturības prasības
                                    EN 55035:2017/A11:2020”;
                                 
                              
                  
                        2)
                     
                     
                        iekļauj šādu ierakstu:
                        
                                    Nr.
                                 
                                 
                                    Atsauce uz standartu
                                 
                              
                                    “15.
                                 
                                 
                                    EN IEC 60947-5-2:2020
                                    Zemsprieguma komutācijas un vadības ierīces. 5-2. daļa: Vadības ierīces un komutācijas elementi. Sensorslēdži”
                                 
                              
                  
      
      
         
            II PIELIKUMS
            Īstenošanas lēmuma (ES) 2019/1326 II pielikumu groza šādi:
            
                        1)
                     
                     
                        ierakstu Nr. 4 aizstāj ar šādu:
                        
                                    Nr.
                                 
                                 
                                    Atsauce uz standartu
                                 
                                 
                                    Atsaukšanas datums
                                 
                              
                                    “4.
                                 
                                 
                                    EN 55103-2:2009
                                    Elektromagnētiskā savietojamība. Saimes standarts profesionālajai audio, video, audiovizuālajai un sarīkojumu gaismu kontroles aparatūrai. 2. daļa: Traucējumnoturība
                                 
                                 
                                    2022. gada 28. jūlijs”;
                                 
                              
                  
                        2)
                     
                     
                        iekļauj šādus ierakstus:
                        
                                    Nr.
                                 
                                 
                                    Atsauce uz standartu
                                 
                                 
                                    Atsaukšanas datums
                                 
                              
                                    “12.
                                 
                                 
                                    EN 55024:2010
                                    Informācijas tehnoloģijas iekārtas. Traucējumnoturības raksturlielumi. Robežvērtības un mērīšanas metodes
                                 
                                 
                                    2022. gada 16. septembris
                                 
                              
                                    13.
                                 
                                 
                                    EN 60947-5-2:2007
                                    Zemsprieguma komutācijas un vadības ierīces. 5-2. daļa: Vadības ierīces un komutācijas elementi. Sensorslēdži
                                    60947-5-2:2007/A1:2012
                                 
                                 
                                    2022. gada 16. septembris”.